রাত গভীর হলে ওরা একসঙ্গে শুয়ে পড়ে। কম্বলটা বিছানো হয়। জেসমিন কুলসুমের শাশুড়ির শরীরের একাংশ দেখতে পায়, তার কনুই বিছানায় তাদের অংশে চলে এসেছে। ‘পিঠটা চুলকি দাও’, দুলাল দেয়ালের দিকে মুখ ফিরিয়ে বলে। সে বাঁকা হয়ে গায়ের জামাটা খুলে ফেলে, জেসমিন তার পিঠে হাত বোলাতে থাকে। খুব শিগ্রি তার নখগুলো ওর শরীরের ময়লায় ভরে ওঠে। দুলাল তার হাতটি নিয়ে শরীরের সামনের অংশে ছেড়ে দেয়। এরপর সে তার ওটা বের করে। তার হাত এখন জেসমিনের মাথায়।জেসমিনের মেয়েবেলার আমিন স্যার ও চকের কথা মনে পড়ে। মনে পড়ে সেই গ্রাম, শীতের কুয়াশা, বছরের নতুন গুড়ের কথা। এবং সবকিছু থেকে কেমন তাজা ফুরফুরে ঘ্রাণ ভেসে ওঠে, বেড়াতে শুকাতে দেওয়া গোবরের ঘুঁটে থেকেও। হাতব্যথা করে জেসমিনের, দুলালের নিঃশ্বাসের গতি এখন কমে এসেছে। ওর ওটা ইঁদুরের মতো নরম হয়ে গেছে। বোধহয় ঘুমিয়ে পড়েছে, জেসমিন ভাবে, এরপরেই সে ঘুরে শোয়, জেসমিন টের পায় দুলাল তার শরীরের ভার ওর ওপর চাপিয়ে দিয়েছে। সে টেনে কামিজটা খুলে দেয় এবং জোর করে ইঁদুরটা ভেতরে দিতে চায়। কয়েক মিনিটের ভেতর তার হয়ে যায়; ফের ঘুরে শোয়। ‘পিটটা চুলকি দাও’, সে বলে, কোনো কারণে বিরক্ত বোঝা যায়। এরপর সে জেসমিনের হাতটি বগলদাবা করে ঘুমিয়ে পড়ে।